《静乐赵观文挽词》
宋代·刘植

大星殒地寂无光，砚席凝尘閟野堂。
一老海滨天下憗，百年江左恨空长。
家传遗稿归中秘，帝录元勋纪太常。
路远生刍来未得，泪乾门下老刘郎。

作者简介：刘植，字成道，永嘉（今浙江温州）人。安上曾孙。理宗绍定三年（一二三○）曹豳官大理寺簿时有唱和。有《渔屋集》，已佚。事见《江湖后集》卷一四。今录诗二十五首。